

**BG**

Уважаема госпожо/Уважаеми господине,

Европейският икономически и социален комитет (ЕИСК) стартира 11-ото издание на **„Твоята Европа, твоето мнение 2018 г.!“**, което ще се проведе на **19—20 март 2019 г. в Брюксел**.

В рамките на проявата [„Твоята Европа, твоето мнение!“](https://www.eesc.europa.eu/yeys2020) (*Your Europe, Your Say* – YEYS) 33 училища (от 28-те държави — членки на ЕС, и петте държави кандидатки за членство в ЕС) са поканени да участват в дебат в Брюксел по актуални въпроси, които вълнуват младите хора.

ТЕМА:

Предстоящата проява е озаглавена **„Нашият климат, нашето бъдеще!“** **и с нея ще се изрази загрижеността на младите хора, породена от изменението на климата.**

Тазгодишното издание на „Твоята Европа, твоето мнение!“ще се извърши под формата на международна конференция на ООН: учениците ще трябва да представляват дадена държава и да преговарят помежду си, за да излязат с препоръки за спиране на изменението на климата.

Тези препоръки ще бъдат представени на създателите на политики в областта на околната среда на международно равнище и ще бъдат обсъдени на конференции, които ще се проведат в цяла Европа през цялата година.

По време на „Твоята Европа, твоето мнение!“ учениците ще бъдат и въз връзка с международни младежки организации, които ще им помогнат да превърнат тези препоръки в практически мерки и да направят така, че гласът им да бъде чут.

Ако Вашето училище е среднообразователно от какъвто и да е вид от някоя от 28‑те държави членки или петте държави кандидатки, настойчиво Ви приканваме **да изпратите** [**заявление**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html) **за участие в проявата „Твоята Европа, твоето мнение!“ за 2020 г.**

Училищата ще бъдат избрани чрез теглене на жребий и победителите ще прекарат **два дни** в Брюксел.

КОЙ

Ако Вашето училище бъде избрано, можете да изпратите **трима ученици** от предпоследния клас на обучение, придружени от един учител. ЕИСК поема разходите за пътуване и настаняване, както и за храната по време на проявата.

Учениците ще се срещнат с ученици от другите държави, с които ще могат да обменят гледните си точки и да изготвят резолюции по свързани с Европейския съюз въпроси. Това представлява уникална възможност за тях да придобият по-добра представа за функционирането на Европейския съюз и да участват в обсъждане, подобно на пленарно заседание, в мултикултурна среда.

ЕЗИК

Всички дейности ще се провеждат на английски език.

ПОДГОТОВКА

Членове на ЕИСК ще посетят всяко избрано училище, за да подготвят учениците за дебатите в Брюксел.

Преди тези посещения на училищата ще бъдат изпратени документация и учебни материали.

ЗА ПОВЕЧЕ ИНФОРМАЦИЯ

На [нашия уебсайт](https://www.eesc.europa.eu/bg/node/73515) ще намерите подробно описание на проявата, както и видеоматериал от проявата „Твоята Европа, твоето мнение!“ през 2019 г., онлайн формуляра за регистрация, правила и цялата практическа информация.

КРАЕН СРОК

[**Крайният срок за подаване на заявления е 18 ноември 2019 г.**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html)

Очакваме с нетърпение да Ви посрещнем в Брюксел.

С уважение,

Isabel Caño Aguilar

заместник-председател на ЕИСК, отговарящ за комуникацията

  ****